ዝብል መዝሙር እቲ ዝነበረ ብረታዊ ቓልሲ እንትቃላሕ ድማ፡ ብኣንጻሩ ወለዶ ትማልን ሎምን ትብዕ፣ ጅግን፣ ኩርዕ፣ ሕብን ይብል። ማሚት ነጋሽ [ሓለፋይ] ካብቶም በዞም ስራሕቲ ኪነት ስምዒቶም ዝቀያየር ሰባት ሓንቲ'ያ። "ሓለፋይ እንትንደርፍ፡ ኣብ እግርና ወዲቑ ዘእዊ፣ በኽዩ ዘብክየካ፣ ብዙሕ'ዩ። እዚ ደርፊ ክደርፎ ከለኹ ድማ እቶም ፎቖዶ ሽንጥሮ ዝገደፍኩዎም፣ ካብ ጎነይ ዝተፈለየ ብጻይን ህዝብን እዩ ውን ዝብለኒ፤ ግን ቃልሲ ከምኡ'ዩ" ትብል። ማሚት ሓለፋይ፡ ፖለቲካ ተረዲኡዋ ዘይኮነ ርጋጽ እግሪ ተጋደልቲ ስሒቡዋ ከም ዝወጽአት ትዛረብ። ምንጪ ስእሊ, Screen Grab ብ1972 ዓ.ም ናብ ገድሊ ምስ ወጽአት ኣብ ሰራዊት ተዋጋኢት'ኳ እንተነበረት፡ ብተኽለ ሰብነት ንእስ ዝበለት ስለ ዝነበረት ግን ዘዋግእ ቁመና ኣይነበራን። ደሓር፡ ልክዕ ከም ሹምዬ ንሳ'ውን ዜማ እቲ ዝዓበየትሉ ከባቢ [ተምቤን] ኣውርስ ተስቆንቁን ስለ ዝነበረት፡ ጠርናፊኣ ናብ ባህሊ ትእቶ ኢሉ ብ1973 ዓ.ም ናብ ጉጅለ ባህሊ ህወሓት ተወዚዓ። ዳህሳስ ብረታዊ ተጋድሎ ህወሓት ፕረዚደንት ኢሳይያስ፡ ስለምንታይ ኣብ ጉዳይ ኢትዮጵያ 'ኢዱ ከእቱ' ዝደሊ?
